Diari Oficial de la Generalitat Valenciana


Sumari del DOGV 8453, del 28-12-2018 (2018/12562)

ACORD de 21 de desembre de 2018, del Consell, pel qual es disposa el cessament i es designen vocals del consell d'administració de l'Autoritat Portuària d'Alacant.
-------------------------------------------------------------------------------------------------------------------------------------------------------------------

### Dades del document

Número de DOGV
:   8453

Data del DOGV
:   28-12-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/12500


Data del document
:   21-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Alacant
    * instal·lació portuària

ACORD de 21 de desembre de 2018, del Consell, pel qual es disposa el cessament i es designen vocals del consell d'administració de l'Autoritat Portuària d'Alacant. [2018/12371]  
D'acord amb l'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del text refós esmentat disposa que la designació dels vocals haurà de fer-se necessàriament a proposta de les administracions públiques i entitats i organismes representats en el consell d'administració. Així mateix, indica que la separació i nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen.  
  
D'acord amb aquesta norma, l'Ajuntament d'Alacant ha proposat a la Generalitat, a través de la Conselleria d'Habitatge, Obres Públiques i Vertebració del Territori, la designació de César Sánchez Pérez com a vocal del consell d'administració de l'Autoritat Portuària d'Alacant en representació d'aquest ajuntament, en substitució de Carlos Castillo Márquez, que va ser nomenat per a aquest càrrec mitjançant Acord de 22 de juny de 2018, del Consell, pel qual es nomenen vocals del consell d'administració de l'Autoritat Portuària d'Alacant.  
  
Igualment, la Confederació Empresarial de la Comunitat Valenciana ha formulat proposta de designació de Perfecto Palacio López en substitució de l'actual representant de les organitzacions empresarials en aquest consell.  
En l'àmbit de la Comunitat Valenciana la competència per a la designació de vocals correspon al Consell, segons disposa l'article 17.b de la Llei 5/1983, de 30 de desembre, de la Generalitat, del Consell.  
  
En conseqüència, d'acord amb la iniciativa formulada pels organismes esmentats, a proposta de la consellera d'Habitatge, Obres Públiques i Vertebració del Territori, i amb la deliberació prèvia, el Consell, en la reunió del 21 de desembre de 2018,  
  
  
ACORDA  
  
Primer  
El cessament de Carlos Castillo Márquez com a vocal del consell d'administració de l'Autoritat Portuària d'Alacant en representació de l'Ajuntament d'Alacant, amb efectes des del dia de la publicació del present acord en el Diari Oficial de la Generalitat Valenciana.  
  
Segon  
1. Designar César Sánchez Pérez com a vocal del consell d'administració de l'Autoritat Portuària d'Alacant en representació de l'Ajuntament d'Alacant, amb efectes des de l'endemà de la publicació d'aquest acord en el Diari Oficial de la Generalitat Valenciana.  
2. Designar Perfecto Palacio López com a vocal del consell d'administració de l'Autoritat Portuària d'Alacant, en representació de les organitzacions empresarials rellevants en l'àmbit portuari, amb efectes des de l'endemà de la publicació del present acord en el Diari Oficial de la Generalitat Valenciana.  
  
València, 21 de desembre de 2018  
  
La consellera secretària,  
MÓNICA OLTRA JARQUE